[image: image1.png]



ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO SAVIVALDYBĖS 2008 METŲ SOCIALINIŲ PASLAUGŲ PLANO TVIRTINIMO
2008 m. kovo 27 d. Nr.T-89
Šakiai


Savivaldybės taryba, vadovaudamasi Lietuvos Respublikos socialinių paslaugų įstatymo (Žin., 2006, Nr.17-589) 13 str. 3 d. ir Vyriausybės 2006 m. lapkričio 15 d. nutarimu Nr.1132   (Žin.,  2006,  Nr.124-4705)   patvirtintos  socialinių  paslaugų    planavimo   metodikos  33 p.,  nusprendžia,

patvirtinti  rajono savivaldybės 2008 metų socialinių paslaugų planą (pridedama).

  tarybos 2008 m. kovo 27 d.





    sprendimu Nr.T-89

RAJONO SAVIVALDYBĖS 2008 METŲ SOCIALINIŲ PASLAUGŲ PLANAS

I. ĮVADAS

1. Bendra informacija


Šakių  savivaldybės socialinių paslaugų 2008 metų planas parengtas vadovaujantis Socialinių paslaugų planavimo metodika, patvirtinta 2006 m. lapkričio 15 d. Lietuvos Respublikos Vyriausybės nutarimu Nr. 1132 bei kitais poįstayminiais teisės aktais, reglamentuojančiais socialinių paslaugų planavimą.



Paruoštas socialinių paslaugų planas prisideda prie Lietuvos Respublikos Vyriausybės prioriteto ,,Kelti žmonių gerovę, stiprinti šeimą, mažinti skurdą ir socialinę atskirtį, didinti geros kokybės užimtumą, užtikrinti sveiką ir saugią gyvenamąją aplinką, siekti tolesnės kaimo ekonominės ir socialinės plėtros“ įgyvendinimo.



Šio plano tikslai atitinka:



1. Socialinės apsaugos ir darbo ministerijos misiją: ,,Įgyvendinti efektyvią darbo ir socialinės apsaugos politiką, užtikrinti visuomenės socialinį saugumą ir socialinę sanglaudą“.



2. Lietuvos Respublikos Socialinės apsaugos ir darbo ministerijos pagrindinį tikslą: „Siekti efektyvios socialinės apsaugos bei užtikrinti socialiai pažeidžiamų gyventojų grupių socialinę integraciją“, yra orientuotas į žmonių gerovę, šeimos stiprinimą, skurdo ir socialinės atskirties mažinimą.

  

3. Šakių savivaldybės plėtros iki 2010 metų strateginio plano:

         
 
3.1. viziją ,, Šakių rajonas − tai savo gamta, etnine kultūra ir istoriniu paveldu turtingas agroverslą plėtojantis kraštas, patrauklus gyvenimui ir poilsiui. Jame puikiai dera tradicinės ir modernios visuomenės vertybės, kaimas ir miestas darniai papildo vienas kitą kuriant visuotinę gyvenimo kokybe“

        
3.2. „3. prioriteto „Ekonomiškai, socialiai ir ekologiškai saugi aplinka“  tikslus  
              
„3.2. Užtikrinti teikiamų socialinių paslaugų prieinamumą, kokybę ir įvairovę“,

     
„3.3. Užtikrinti saugią aplinką“

                
4.  prioriteto „Naudinga ir efektyvi infrastruktūra“ tikslą 

„4.4 Plėtoti ir gerinti sveikatos ir socialinių paslaugų infrastruktūrą bei jiems įgyvendinti skirtus uždavinius.“

         
  Paruoštas planas atspindi:



1. Socialinių paslaugų teikimo reformos koncepcijos pagrindinę nuostatą: ,,Sudaryti teisines, administracines, finansines sąlygas veiksmingiau planuoti, teikti ir organizuoti socialines paslaugas taip, kad būtų užtikrinti būtinieji asmens poreikiai ir pats asmuo skatinamas aktyviai pagelbėti pats sau“.



2. Socialinių paslaugų įstatymo pagrindinį tikslą ir nusako Šakių savivaldybės socialinių paslaugų plėtros strategines kryptis ir veiklos priemones, kurių įgyvendinimas padės pasiekti socialinių paslaugų teikimo pagrindinio tikslo – patenkinti asmens gyvybinius poreikius, grąžinti asmenims gebėjimą savarankiškai spręsti savo problemas ir pasirūpinti savimi, išsaugant garbę ir orumą, padėti įveikti socialinę atskirtį.  


Ruošiant planą vadovautasi visais teisės aktais, reglamentuojančiais socialines paslaugas. 


Savivaldybė yra atsakinga už socialinių paslaugų teikimo savo teritorijos gyventojams užtikrinimą, planuodama ir organizuodama socialines paslaugas, už šių paslaugų administravimą, todėl savivaldybės pareiga užtikrinti kokybiškų socialinių paslaugų teikimą savivaldybės gyventojams, didinti jų įvairovę ir prieinamumą. Nustatant socialinių paslaugų teikimo prioritetus, būtina įvertinti įvairių socialinių grupių asmenų socialinę padėtį, poreikius socialinėms paslaugoms, realias savivaldybės finansines galimybes  socialinėms paslaugoms teikti. Socialinių paslaugų teikimo mastui ir rūšims pagal gyventojų poreikius nustatyti ir yra skirtas šis socialinių paslaugų planas.
2. Socialinių paslaugų teikimo ir plėtros tikslai


Socialinių paslaugų pagrindiniai plėtros tikslai numatyti Šakių savivaldybės plėtros iki 2010 metų strateginiame plane:


Šiems tikslams pasiekti numatyti tokie uždavinai:


“3.2.1. Plėtoti darbinio užimtumo paslaugas neįgaliesiems”

 
“3.2.2. Tobulinti komandinio socialinio darbo sistemą”

         
“3.2.3. Plėtoti ir įvairinti nestacionarias socialines paslaugas”

        
“3.2.4. Skatinti ir remti savanorišką socialinių paslaugų teikimą ir jų efektyvų naudojimą”

        
“3.2.5. Stiprinti socialinės ir sveikatos apsaugos sferos žmogiškuosius išteklius”

      
“3.2.7 Teikti stacionarias socialines paslaugas rajono gyventojams” 

       
“3.2.8 Savivaldybės neįgaliųjų asmenų medicininės, profesinės, socialinės integracijos programa”

        
“3.3.1. Vykdyti prevencijos ir integracijos į visuomenę socialinės rizikos asmenims bei visuomenės saugumą didinančias priemones”

      
“3.3.2. Skatinti švietėjiškas programas”

       
“4.4.1. Pritaikyti aplinką neįgaliesiems ir seniems žmonėms”

       
“4.4.2. Optimizuoti sveikatos ir socialinių institucijų tinklą”

       
“4.4.3. Modernizuoti sveikatos priežiūros ir socialines įstaigas”

  
Teikiant socialines paslaugas Šakių savivaldybės gyventojams 2008 m. numatoma laikytis  4 pagrindinių krypčių:

1. Plėsti kokybiškas ir kompleksiškai teikiamas nestacionarias socialines paslaugas:

2. Socialinių paslaugų teikimo stiprinimas socialinės rizikos šeimoms, šeimoms ir vaikams, ištiktiems krizės; vaikams, kuriais tinkamai nesirūpina jų tėvai; 

3. Didinti socialinių paslaugų prieinamumą ir gerinti jų kokybę;


4. Teikiant socialines paslaugas, plėtoti bendradarbiavimą su nevyriausybinėmis organizacijomis.


Socialinės paslaugos – tai paslaugos, kuriomis suteikiama pagalba asmeniui (šeimai), dėl amžiaus, neįgalumo, socialinių problemų, iš dalies ar visiškai neturinčiam, neįgijusiam arba praradusiam gebėjimus ar galimybes savarankiškai rūpintis asmeniniu (šeimos) gyvenimu ir dalyvauti visuomenės gyvenime.


Pagrindinis socialinių paslaugų tikslas -  sudaryti sąlygas asmeniui (šeimai) ugdyti ar stiprinti gebėjimus ir galimybes spręsti savo socialines problemas, palaikyti socialinius ryšius su visuomene, taip pat padėti įveikti socialinę atskirtį. Socialinės paslaugos teikiamos siekiant užkirsti kelią asmens, šeimos, bendruomenės socialinėms problemoms kilti, taip pat visuomenės saugumui užtikrinti.


Socialinių paslaugų teikimo tikslai 2008 metams:
                     1.Plėsti nestacionarių socialinių paslaugų: pagalbos namuose, dienos socialinės globos paslaugų  teikimą asmenims su sunkia negalia jų namuose;


2. Plėsti socialinių įgūdžių ugdymo ir palaikymo paslaugas namuose socialinės rizikos šeimoms ir jose gyvenantiems vaikams, siekiant kuo ilgiau išlaikyti šių asmenų savarankiškumą kasdieninėje veikloje ir sumažinti šių asmenų socialinę atskirtį bei užtikrinti jų integraciją į visuomenę;

3. Siekti gerinti socialinių paslaugų teikimą psichikos ligomis sergantiems asmenims;


4.Teikiant socialines paslaugas aktyviai bendradarbiauti su kitomis institucijomis (nevyriausybinėmis organizacijomis, darbo birža; Psichikos sveikatos centru, Vaikų teisių apsaugos skyriumi; policija, sveikatos priežiūros  įstaigomis ir kitomis);


5.Toliau gerinti socialinių paslaugų kokybę: didinti žmogiškuosius išteklius ir kelti jų kvalifikaciją.


Teikiant socialines paslaugas savivaldybės gyventojams bus siekiama teikti kokybiškas paslaugas, kurios padėtų ir leistų silpniausiems savivaldybės gyventojams neprarandant žmogiško orumo būti lygiaverčiais visuomenės nariais; kad asmuo būtų skatinamas aktyviai ieškoti būdų padėti sau pačiam išspręsti susidariusią problemišką situaciją; mažintų gyventojų socialinę atskirtį, atsižvelgiant į gyventojų poreikius socialinėms paslaugoms, optimaliai panaudojant žmogiškuosius  ir savivaldybės finansinius išteklius.

          
  Socialinių paslaugų planas padės ne tik užtikrinti būtinų socialinių paslaugų prieinamumą, bet ir skleisti supratimą apie didelę socialinių paslaugų svarbą ir įtaką bendruomenės gyvenime, paskatinti bendruomenės iniciatyvumą. 
 
3. Socialinių paslaugų plano rengėjai










1 lentelė

	Eil. Nr
	Socialinių paslaugų plano rengėjų
vardai, pavardės
	Darbovietė
	Pareigų pavadinimas

	1.
	Leonora Pocevičiūtė
	Šakių savivaldybės administracijos Socialinės paramos skyrius
	Skyriaus vedėja


II. BŪKLĖS ANALIZĖ

4. Savivaldybės socialinės ekonominės ir demografinės situacijos įvertinimas


Šakių savivaldybės teritorija 1453 km2,  kaimiško pobūdžio ir ją sudaro 14 seniūnijų. 


Šakių savivaldybėje  2007 m. sausio 1 d. gyveno 36 805 gyventojai, iš jų 28,3% mieste ir 71,7% kaime. Lietuvoje šie rodikliai tokie: miestuose gyvena 66,67% gyventojų, kaimuose – 33, 33 %. Šakių savivaldybėje, lyginant su Lietuvos rodikliais, kaimo gyventojų procentas yra didesnis, dėl to ir socialinių įstaigų kūrimas orientuotas į kaimišką teritoriją. Gyventojų tankumas siekė 25,3  žmones viename kvadratiniame kilometre.                                                                                               

                            Gyventojų skaičiaus kitimas Šakių savivaldybėje








                                           
2 lentelė
	
	2003 m. 
	2004 m. 
	2005 m.
	2006 m.
	2007 m.
	2007 m. palyginus su 2003 m., proc.

	Šakių

savivaldybė 
	38477
	38100
	37714
	37200
	36805
	95.65

	Marijampoles

apskritis
	187172
	186078
	184645
	183870
	182587
	97,55

	Iš viso Lietuvoje
	3454205
	3435591
	3414304
	3403284
	3384879
	97,99



Šaltinis. Kauno teritorinės statistikos valdybos duomenys.


 Iš 2 lentelės duomenų matyti, kad Šakių savivaldybėje gyventojų skaičius mažėja didesniais tempais, negu Marijampolės apskrityje.

                           Pensinio amžiaus gyventojų proc. nuo bendro gyventojų skaičiaus

	
	Pensinio amžiaus gyventojų proc. nuo bendro gyventojų skaičiaus

	
	2004 m. 
	2005 m. 
	2006 m.

	Šakių   sav. 
	23,9
	23,5
	23,2

	Marijampolės apskritis
	20,8
	20,5
	20,4

	Iš viso Lietuvoje
	20,0
	19,8
	19,6



        





                                      3 lentelė

  
 Šaltinis. Kauno teritorinės statistikos valdybos duomenys


Iš 3 lentelės duomenų matyti, kad Šakių savivaldybėje pensinio amžiaus gyventojų procentas nuo bendro gyventojų skaičiaus yra didesnis, negu Lietuvoje ar Marijampolės apskrityje.

Vidutinis metinis gyventojų skaičius ir sudėtis
2007 m. sausio 1 d.

                                                                                                                                                   4 lentelė

	Eil. Nr.
	Rodiklis
	Gyventojų (šeimų) skaičius

	1
	2
	3

	1.
	Gyventojų skaičius
	36805

	
	     iš jų:
	

	1.1.
	     mieste
	10405

	1.2.
	     kaime
	26400

	
	Iš bendro gyventojų skaičiaus:
	

	2.1.
	     pensinio amžiaus gyventojai
	8411

	2.2.
	     suaugę asmenys su negalia (be pensijinio amžiaus)
	3597

	2.3.
	     vaikai 
	8575

	2.4.
	     vaikai su negalia
	193

	2.5.
	     socialinės rizikos vaikai
	1046

	3.
	Socialinės rizikos šeimos
	428

	4.
	Vaikų skaičius socialinės rizikos šeimose
	1046

	5.
	Kiti demografiniai rodikliai

	


                   Šaltinis. Socialinės paramos skyriaus duomenys.


Pensinio amžiaus gyventojai Šakių savivaldybėje sudaro 23 % gyventojų, suaugę neįgalūs asmenys –9,77%, vaikai – 23,2  %, taigi, net 55,97 % Šakių savivaldybės gyventojų nedalyvauja ar dalyvauja nepilnu pajėgumu darbo rinkoje, neretai jiems reikalinga įvairi socialinė parama ar pagalba. 

Gyventojų socialinių paslaugų poreikius sąlygojantys veiksniai

               
Įvertinus bendrąjį socialinį visuomenės padėties pjūvį ir socialinių rodiklių kaitos dinamiką, galima apžvelgti šiandienos aktualijas, kurios sudaro prielaidas vertinti ir numatyti konkrečias socialinių paslaugų teikimo veiklas.


Veiksniai sąlygojantys socialinių paslaugų poreikius:


IŠORĖS VEIKSNIAI.


1. Politiniai veiksniai. 2006 metų liepos mėnesį patvirtintas naujasis Socialinių paslaugų įstatymas ir poįstatyminiai aktai (metodikos, poreikių vertinimo tvarkos aprašai ir t.t.), kuriuose naujai apibrėžiami socialinių paslaugų pavadinimai, trukmės, dažnumai, paslaugų sudėtys, mokėjimas už paslaugas, naujai patvirtinti socialinę globą teikiančių darbuotojų darbo laiko sąnaudų normatyvai. 


2. Lietuvos Respublikos Vyriausybės prioritetiniai strateginiai tikslai bei numatytos Vyriausybės programos įgyvendinimo priemonės (pabėgėlių integracija, neįgalių žmonių integracija ir kt.), socialiniai veiksniai, švietimo, kultūros, sveikatos, sporto ir socialinės apsaugos sistemų pokyčiai.  

   
3. Migracija Tai sudėtingas daugiaplanis reiškinys, turįs poveikio ekonominiams, socialiniams, demografiniams bei etniniams procesams. Būtent dėl migracijos daugėja be tėvų paliktų vaikų, vaikai išvykdami palieka vienus savo senus tėvus. Dėl to didėja socialinių paslaugų poreikis šiems asmenims. Kita vertus, darbo jėgos trūkumas yra auganti našta ekonomikai. „Protų“ nutekėjimo problema kyla dėl išsilavinusių ir profesionalių gyventojų emigracijos į kitas valstybes ir su tuo susijusių prognozių, jog jie ateityje nebeprisidės prie ekonominės, kultūrinės ir socialinės plėtros.                  
 
 4. Gyventojų senėjimas Nuo praėjusio amžiaus pabaigos Lietuvoje pradėjęs ryškėti visuomenės senėjimo procesas, nors Lietuvos gyventojų sudėtis pagal amžių, palyginti su kitomis Europos šalimis, yra jaunesnė. Senėjimo priežastys labai įvairios: mažas gimstamumas, jaunų darbingų žmonių emigracija, gyvenimo trukmės didėjimas. Senstant visuomenei, sunkėja mokesčių našta ekonomiškai aktyviems darbingo amžiaus gyventojams, didėja medicininės priežiūros ir socialinių paslaugų poreikis. Seniems žmonėms iškyla sveikatos, apsitarnavimo, prisitaikymo buityje ir visuomenėje problemų.   


Gyventojų senėjimas – sudėtingas reiškinys, sukeliantis įvairių socialinių ir ekonominių pasekmių. Todėl būtina ieškoti būdų, kaip išvengti dėl gyventojų senėjimo kylančių problemų ir pasinaudoti naujomis galimybėmis, kurias atveria pailgėjęs gyventojų amžius.


Nacionalinėje gyventojų senėjimo pasekmių įveikimo strategijoje, patvirtintoje Lietuvos Respublikos Vyriausybės 2004-06-14 nutarimu Nr. 737, yra sakoma:


1,,Būtina užtikrinti vyresnio amžiaus žmonių gerovę, sveikatą, teikti jiems būtinas socialines paslaugas“.


2.,,Sukurti vyresnius žmones palaikančią ir leidžiančią jiems veikti gyvenimo aplinką – reikiamą būsto, aplinkos pritaikymo ir kitokias sąlygas, kad net labai seni žmonės galėtų gyventi nepriklausomai ir savarankiškai, taip pat užkirsti kelią vyresnių žmonių diskriminavimui ir prievartai prieš juos, ypač pasirūpinti specifinėmis vyresnio amžiaus moterų problemomis. 


Šakių savivaldybėje, kaip ir Lietuvoje, vyrauja pagal demografiją senyvos visuomenės tipas, ryškėja įvairios socialinės grupės, kurioms yra didelis poreikis gauti socialines paslaugas. 

             
5. Gyventojų užimtumo didėjimas ir nedarbo lygio mažėjimas Sumažėjus nedarbo lygiui, vis daugiau darbingo amžiaus žmonių tapus užimtiems, didėja poreikis pagalbos namuose paslaugoms, dienos socialinės globos paslaugoms, ilgalaikės socialinės globos paslaugoms, nes dirbantys vaikai neturi galimybių prižiūrėti savo tėvų ar dirbantys tėvai negali tinkamai prižiūrėti savo neįgalių ar socialinės rizikos vaikų. 

6.    Didelis neįgaliųjų asmenų skaičius

Neįgaliųjų asmenų skaičius  2008m. sausio 1 d.






                                      5 lentelė

	Neįgalių vaikų skaičius
	Suaugusių neįgaliųjų  asmenų skaičius
	Didelis
specialiųjų poreikių  lygis

(pens.)
	Vidutinis specialiųjų
poreikių lygis

(pens.)
	Nedidelių specialiųjų poreikių lygis
(pens.)
	

	193
	3597
	350
	46
	-
	


 

Vadovaujantis Specialiųjų poreikių nustatymo ir jų tenkinimo sąlygomis bei taisyklėmis, patvirtintomis Lietuvos Respublikos socialinės apsaugos ir darbo ministro 2006 m. kovo 28 d. įsakymu  Nr. A1-88, gyventojams yra nustomas specialiųjų poreikių lygis.

2008 m. sausio 1d.  1013 savivaldybės gyventojams nustatytas specialusis nuolatinės priežiūros (pagalbos) poreikis ,t.sk.107 vaikams; 457 asmenims – nuolatinės slaugos poreikis, t.sk.23 vaikams.

               
  Įvertintas poreikis įvairioms paslaugoms Vadovaujantis Asmens (šeimos) socialinių paslaugų poreikio nustatymo ir skyrimo tvarkos aprašu ir Senyvo amžiaus asmens bei suaugusio asmens su negalia socialinės globos poreikio nustatymo metodika, patvirtinta Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94 per  2007 m.  nustatytas socialinių paslaugų poreikis:

· pagalbai namuose - 70 asmenų;

· trumpalaikei socialinei globai - 2 asmenims;

· ilgalaikei socialinei globai – 12  asmenų;

· socialinių įgūdžių ugdymo ir palaikymo -8 asmenims.

7. Likusių be tėvų globos ir globojamų vaikų skaičius  

                                                                                                                 6 lentelė

	Metai


	2005 m.
	2006 m.
	2007 m.
	2007 m. palyginus su 2005 m., proc.

	Vaikų skaičius, vnt.
	
	
	
	

	Vaikų skaičius, kuriems nustatyta nuolatinė globa, vnt. 
	1
	16
	4
	400,00

	Vaikų skaičius, kuriems nustatyta laikina globa, vnt.
	73
	54
	62
	84,93

	Globojamų vaikų skaičius iš viso, vnt.


	153
	197
	202
	132,02


      8. Didelis socialinės rizikos šeimų ir jose gyvenančių vaikų skaičius.

                                                                                                                                   7 lentelė
	
	2005 m.
	2006 m.
	2007 m.
	2007 m. palyginus su 2005 m., proc.

	Socialinės rizikos šeimos, vnt.
	465
	428
	329
	70,75

	Vaikų skaičius socialinės rizikos šeimose, vnt.
	1124
	1046
	825
	73,4




Socialinių įgūdžių ugdymo ir palaikymo paslaugos , kurias teikia socialiniai darbuotojai darbui su rizikos šeimomis  leido sumažinti ir socialinės rizikos šeimų skaičių.Socia;inės rizikos šeimų skaičiaus sumažėjimą įtakojo  ir naujos metodikos griežtesni reikalavimai įrašymui į rizikos šeimas bei nedarbo lygio sumažėjimas.              

   

 9. Daugėja nepilnų šeimų, santuokų nutraukimo atvejų, atsirado tendencija neregistruoti santuokos, siekiant gauti valstybės paramą. 


10. Vis anksčiau pradedamas lytinis gyvenimas, dėl ko vis daugiau nepilnamečių merginų gimdo vaikus, labai dažnai palikdamos juos valstybės ar savo tėvų globai. 

Socialinių paslaugų poreikį didina ir alkoholizmas bei narkomanija. Vaikai nebejaučia poreikio ir atsakomybės rūpintis nusenusiais tėvais.  Labai sparčiai vystantis technologijoms, žmonės nesugeba prisiderinti ir tai tampa jų socialinės atskirties priežastimi.

  
Šakių savivaldybės  socialinės paramos stiprybių, silpnybių, galimybių ir grėsmių (SSGG) analizė: 


Stipriosios pusės:

aukšta socialines paslaugas administruojančių darbuotojų kvalifikacija - žinios ir patirtis;


bendradarbiavimas su kitais savivaldybės skyriais, seniūnijomis, globos įstaigomis ir kitomis institucijomis;


stiprėjantis nevyriausybinių organizacijų sektorius socialinių paslaugų teikime;


sparčiai išaugusi socialinių paslaugų įvairovė Šakių rajone, padidėjęs savivaldybės, kaip pagrindinės socialinių paslaugų organizatorės, bei socialinių darbuotojų vaidmuo organizuojant ir teikiant socialines paslaugas;


sukaupta duomenų bazė apie neįgalius asmenis, socialinės rizikos šeimas, globojamus bei įvaikintus vaikus;


pakankamai glaudus bendradarbiavimas tarp vietos valdžios ir socialines paslaugas teikiančių institucijų;


vieninga apskaitos sistema ir duomenų bazė;


įsteigtas Šakių socialinių paslaugų centras, teikiantis kokybiškas socialines paslaugas neįgaliems, seniems, vienišiems asmenims, socialinės rizikos šeimoms ir vaikams. 

Silpnosios pusės:


nepakankamas socialinių paslaugų teikėjų (ypač nevyriausybinių organizacijų) finansavimas;


netolygiai išplėtotas socialinių paslaugų tinklas – trūksta socialinių paslaugų įstaigų kaimiškose seniūnijose;


darbuotojų, administruojančių ir teikiančių socialines paslaugas, trūkumas;


ypač maži socialinės priežiūros paslaugas namuose teikiančių darbuotojų bei kitų socialinių darbuotojų ir socialinių darbuotojų padėjėjų atlyginimai;


nepakankama nevyriausybinių organizacijų darbuotojų kvalifikacija;


neaiški kvalifikacijos kėlimo sistema socialinio sektoriaus darbuotojams;


nėra priklausomybės ligomis sergančių asmenų reabilitacijos įstaigos;


trūksta paslaugų psichikos ligomis sergantiems asmenims;


nėra galimybių suteikti skubios pagalbos šeimoms, kurios neturi gyvenamojo būsto, t.y. dažnai vaikai negali gyventi šeimoje, nes nėra elementarių gyvenimo sąlygų, nors skurdas negali būti priežastis vaiko paėmimui iš šeimos;


trūksta vietų psichoneurologiniuose pensionatuose;


neigiamas visuomenės požiūris į asmenis, grįžusius iš įkalinimo įstaigų;


nepakankama užimtumo politikos ir socialinės paramos sanglauda: socialinės apsaugos sistema nevisada motyvuoja darbui, neretai sudarydama paskatas išlaikytinių nuostatoms atsirasti ir įsitvirtinti. 


Grėsmės:


darbo jėgos, ypač aukštos kvalifikacijos specialistų, emigracija;

blogėjanti demografinė situacija;

kaimo  ir miesto raidos netolygumas gresia tolesniu užimtumo ir socialinės plėtros lygio diferencijavimu;

prognozuojamas tolesnis visuomenės senėjimas gali padidinti poreikį socialinių paslaugų išlaidoms ir priversti santykinai mažinti socialines išmokas.



žema socialinę paramą gaunančių asmenų motyvacija reintegracijai į darbo rinką; 

nepalankus visuomenės požiūris į socialinės rizikos grupėms priklausančius asmenis;


žemas socialinio darbo prestižas;


žmoniškųjų išteklių stygius dėl mažo darbo užmokesčio.



Galimybės: 


Išorinių finansavimo šaltinių pritraukimas;

Ekonomikos plėtra derinama su teisingai orientuota , asmens motyvaciją skatinančia socialine ir užimtumo politika, suteikia galimybę ženkliai sušvelninti ir ilgainiui išspręsti užimtumo, aprūpinimo būstu, skurdo, socialinės atskirties, nepakankamo socialinės apsaugos lygio problemas;

Stiprus nevyriausybinis sektorius gali būti sėkmingai panaudotas socialinių paslaugų kokybinei plėtrai užtikrinti;

Informacinių technologijų sklaida gali leisti įgyvendinti efektyvią bei operatyvią socialinės paramos poreikio kontrolę, dėl ko bus galima taikliau ir operatyviau pagal realius poreikius orientuoti socialinę paramą.
Socialinių paslaugų teikėjų 2007 metų veiklos rezultatai

	Eil. Nr.
	Socialinių paslaugų įstaigos tipas pagal žmonių socialines grupes

	Socialinių paslaugų įstaigos pavadinimas
	Paslaugų gavėjų skaičius 2007 m. 

	
	
	
	

	1.
	Socialinės globos namai 
	Kukarskės globos namai
	35

	
	
	Kudirkos Naumiesčio parapijos“Socialinės 
pagalbos centro “globos namai
	40

	
	
	Šakių parapijos VĮ „Vaikų ir jaunimo centras“ globos namai
	15

	
	
	VĮ Šakių vaikų globos namai 
	26

	2.
	Šeimynos
	R.Burdulienės šeimyna Lekėčiuose
	6

	3.
	
	
	

	4.
	Dienos socialinės globos centrai 
	Sutrikusio intelekto asmenų dienos užimtumo centras prie VĮ Šakių vaikų globos namų
	10

	
	
	Neigaliųjų vaikų globos grupė

prie darželio“Berželis“
	12

	5.
	Savarankiško gyvenimo namai 
	-
	

	6.
	Socialinės priežiūros centrai 
	
	

	
	
	Labdaros fondo Lekėčių bendruomenės centro vaikų dienos centras
	35

	
	
	Sudargo pagrindinės mokyklos vaikų dienos centras
	20

	
	
	Gelgaudiškio vaikų  dienos  centras
	25

	
	
	LVTGO „Gelbėkit vaikus“ Šakių  padalinys
	30

	
	
	Kudirkos Naumiesčio bendruomenės vaikų dienos centras
	25

	
	
	Šakių neigaliųjų draugijos Kudirkos Naumiesčio bendruomenės neigaliųjų dienos centras
	450 (vnt. paslaugų)

	
	
	Šakių neįgaliųjų draugijos Lukšių neįgaliųjų dienos centras
	100(vnt. paslaugų)

	
	
	Šakių žmonių su negalia sąjungos Janukiškių neįgaliųjų dienos centras
	70 (vnt. paslaugų)

	
	
	
	

	7.
	Bendruomeninės įstaigos
	-
	

	8.
	Kitos socialinių paslaugų įstaigos (pagalbos į namus tarnyba, socialinių paslaugų centras ir kt.)
	Šakių socialinių paslaugu centras

(Pagalbos į namus tarnyba)
	115

	9. 
	
	Šakių socialinių paslaugų centras(Aprūpinimas techninės pagalbos priemonėmis)
	Techninės pagalbos priemonėmis aprūpinta  634 asmenys, aprūpinimas būtiniausiais daiktais suteiktas 94 asmenims

	10.
	
	Šakių socialinių paslaugų centras (Suteikta specialaus transporto paslaugų) 
	70

	11.
	
	Šakių savivaldybės administracija, neįgaliųjų NVO
	Būstas pritaikytas 7 neįgaliesiems, 

	12.
	
	Šakių savivaldybės administracija, NVO
	Vasaros poilsio paslaugos suteiktos 25 neįgaliesiems

	13.
	NVO
	Nevyriausybinės organizacijos
	2500




Kiti rodikliai 

 
Gyventojų socialinei padėčiai didelę įtaką turi eilė faktorių, kurių vienas – gyventojų užimtumas darbo rinkoje.

Šiuo metu darbo rinkos situacija skatina gyventojų užimtumą. Išliko didelė darbo jėgos paklausa, ypač poreikis neterminuotam darbui. 


Per 2007 m. įregistruota 767 laisvos darbo vietos nuolatiniam darbui, tai 10,4 proc. daugiau negu pernai. 


Svarią įtaką šiems pokyčiams turėjo ekonomikos pokyčiai: atvira ekonomika, laisvas kapitalo judėjimas, migracija.


Pastaraisiais metais Šakių darbo rinkoje pastebimos teigiamos tendencijos, 2007 m. vidutinis metinis bedarbių skaičius nuo darbingo amžiaus gyventojų buvo 3,54 proc. ( 2006 metais – 4,58 proc.). 


Šakių darbo biržos aptarnaujama teritorija išsiskiria aukštu moterų nedarbu. 2007 m. pabaigoje moterų nedarbas viršijo vyrų nedarbą 1,4 karto. 
 
Pastaraisiais metais Šakių rajono darbo rinkoje darbo jėgos pasiūla padidėjo.

2007 metais bedarbiais įregistruoti 1728 asmenys, vidutiniškai 144 per mėnesį.


Metų pabaigoje buvo 791 registruotas bedarbis.


Moterų dalis bedarbių struktūroje didėja. 2007 metų pabaigoje moterys sudarė 59,3 proc. bedarbių.


Kas penktas įregistruotas bedarbis – asmuo iki 25 m. amžiaus, kas ketvirtas – vyresnis kaip 50 metų, kas antras – kaimo gyventojas.


Ilgalaikių bedarbių dalis mažėjo. 2007 metų pradžioje jie sudarė 12,2 proc. visų bedarbių, pabaigoje – 8 proc.


469 įregistruoti bedarbiai buvo pasirengę konkuruoti darbo rinkoje, 398 – nepasirengę.2


2007 metais tarp įregistruotų bedarbių kas antras neturėjo profesinio pasirengimo, kas dvyliktas buvo praradęs darbo įgūdžius pagal turimą profesiją dėl didesnės kaip 2 metų darbo pertraukos, kas septintas – neturėjo darbo praktikos.


2007 m. Šakių darbo biržoje padidėjo besikreipiančių jaunų bedarbių skaičius. Per 2007 m. į darbo biržą kreipėsi 330 jauni bedarbiai iki 25 m. amžiaus arba 10,9 proc. daugiau nei 2006 metais. Jie sudarė 19,1 proc. darbo rinkos papildymo. 

 Kiti rodikliai
	Rodikliai
	Lietuvoje
	Šakių savivaldybėje

	
	2003 m.
	2004 m.
	2005m. 
	2006 m.
	2003 m.
	2004 m.
	2005m. 
	2006 m.

	2Gimstamumas
	8,9
	8,8
	8,9
	9,2
	10,0
	8,9
	7,6
	9,0

	2Mirtingumas
	11,9
	12,0
	12,8
	13,2
	14,6
	15,2
	16,5
	15,6

	Migracijos saldo
	-6304
	-9612
	-8782
	-4857
	-178
	-113
	-183
	-156

	Ištuokos 1000 gyv.
	3,1
	3,2
	3,3
	3,3
	2,6
	3,3
	2,9
	3,6

Šaltinis. Kauno teritorinės statistikos valdybos duomenys.

	Socialinės pašalpos gavėjai,.
	
	
	
	
	2421
	2312
	2260
	1695


             Socialinės paramos skyriaus duomenys


Lietuva – pirmauja ES pagal emigrantų skaičių 1000-iui gyventojų. Dėl migracijos daugiausia prarandama darbingo amžiaus gyventojų. Migracijos saldo sudarė 35 procentus bendro gyventojų skaičiaus sumažėjimo. Natūralus gyventojų sumažėjimas sudarė 65 procentus bendro gyventojų skaičiaus sumažėjimo. 


Iš lentelės duomenų matyti, kad gimstamumo rodiklis savivaldybėje yra panašus į Lietuvos rodiklius, o mirtingumo rodiklis yra didesnis už Lietuvos rodiklius. Ištuokų skaičius 1000 gyventojų savivaldybėje yra taip pat panašus į  Lietuvos rodiklį. O tai šeimos krizė, palikti vaikai, kelias į socialinės atskirties grupę.


Socialinių pašalpų gavėjų skaičius savivaldybėje mažėja. Šį mažėjimą sąlygoja emigracija, darbo užmokesčio didėjimas, vis mažiau darbuotojų darbo užmokestį moka „vokeliuose“, nedarbo sumažėjimas, taip pat pradėtas testuoti turtas.


Socialines paslaugas įvairioms socialinėms grupėms teikia 10 nevyriausybinių organizacijų. Dauguma iš jų teikia tokias socialines paslaugas kaip informavimas, konsultavimas, tarpininkavimas, atstovavimas, maitinimo, sociokultūrinės paslaugos, bendravimo, švietimo. 


2007 m. finansinė informacija:


Savivaldybės biudžeto lėšos  socialinėms paslaugoms.

	Rodikliai
	2005m.
	2006 m.
	2007 m.
	2007 m. palyginus su 2005 m., proc.

	Savivaldybės biudžetas, tūkst. Lt
	53293,3
	65872,9
	67482,0
	+21,0

	Lėšos socialinėms paslaugoms, tūkst. Lt
	682,0
	809,0
	1128,0
	+39,5


              
Iš lentelės duomenų matyti, kad išlaidos  socialinėms paslaugoms pastaraisiais metais žymiai išaugo. 

5. Esamos socialinių paslaugų infrastruktūros Šakių savivaldybėje analizė

               
 Šakių savivaldybėje socialinių paslaugų infrastruktūra yra dar nepakankamai gerai išplėtota atsižvelgiant į gyventojų poreikius. Dabartiniu metu socialinės paslaugos Šakių savivaldybės gyventojams yra teikiamos šiose institucijose:

	Eil. Nr.
	Socialinių paslaugų įstaigos tipas pagal žmonių socialines grupes

	Socialinių paslaugų įstaigos pavadinimas
	Pavaldumas

	Vietų (gavėjų
) skaičius

	
	
	
	
	iš viso
	iš jų finansuojamų savivaldybės

	1.
	Socialinės globos namai 
	Kukarskės globos namai
	Šakių

savivaldybės taryba
	45
	45

	
	
	VĮ Šakių vaikų globos namai
	Steigėjų taryba
	30
	30

	
	
	Kudirkos Naumiesčio  pijos“parapijos VĮ „Socialinės 
pagalbos centro “globos

          namai
	Kudirkos Naumiescio Šv.Kryžiaus atradimo parapija
	40
	1 et.

	
	
	Šakių parapijos VĮ “Vaikų ir jaunimo centras“globos namai
	Šakių Šv.Jono krikštytojo parapija
	15
	Vienk.išmoka

	
	
	Didvyžių pensionatas
	Marijampolės apskrities viršininko administracija
	300
	1

	
	
	Ilguvos pensionatas
	Marijampolės apskrities viršininko administracija
	75
	-

	
	
	Suvalkijos pensionatas
	Marijampolės apskrities viršininko administracija
	185
	-

	2.
	Šeimynos
	R.Burdulienes šeimyna
	Šakių savivaldybės taryba
	6
	1 et.

	3.
	Laikino gyvenimo namai 
	
	
	
	

	4.
	Dienos socialinės globos centrai 
	Sutrikusio intelekto jaunuolių dienos užimtumo centras prie VĮ Šakių vaikų globos namų
	Steigėjų taryba
	10
	10

	
	
	Neigaliųjų vaikų globos grupė

prie darželio“Berželis“
	Šakių savivaldybės taryba
	12
	12

	5.
	Savarankiško gyvenimo namai 
	-
	
	
	

	6.
	Socialinės priežiūros centrai 
	Lekėčių bendruomenės fondo vaikų dienos centras
	Lekėčių bendruomenė
	35
	

	
	
	Gelgaudiškio bendruomenės““Atgaiva“vaikų dienos centras
	Gelgaudiškio bendruomenė „Atgaiva“
	25
	

	
	
	Sudargo pagrindinės mokyklos vaikų dienos centras
	Sudargo pagrindinė mokykla
	20
	0.5 et.

	
	
	Kudirkos Naumiesčio bendruomenės vaikų dienos centras
	Kudirkos Naumiesčio

bendruomenė
	25
	

	
	
	LVTGO „Gelbėkit vaikus“ Šakių padalinys
	LVTGO
	30
	

	
	
	Šakių neįgaliųjų draugijos Kudirkos Naumiesčio bendruomenės neįgaliųjų dienos centras
	Šakių neįgaliųjų draugija
	
	1 et.


	
	
	Šakių neįgaliųjų draugijos Lukšių neįgaliųjų dienos centras
	Šakių neįgaliųjų

draugija
	
	1 et.

	
	
	Šakių žmonių su negalia sąjungos Janukiškių neįgaliųjų dienos centras
	Šakių žmonių su negalia sąjunga
	
	0.5 et.

	7.
	Bendruomeninės įstaigos
	-
	
	
	

	8.
	Kitos socialinių paslaugų įstaigos (pagalbos į namus tarnyba, socialinių paslaugų centras ir kt.)
	Šakių socialinių paslaugu centras 
	Šakių savivaldybės taryba
	115
	115


                
 Šakių socialinių paslaugų centras

                 
Centras vadovaudamasis teisės aktais, Šakių  savivaldybės tarybos sprendimais, Centro įstatais, savo veiklą vykdo nuo 2007 m. balandžio 1 d. 
     
Centre teikiamos šios paslaugų 


grupės:bendravimo,informavimo,konsultavimo, pagalbos į namus, aprūpinimo techninės pagalbos priemonėmis,aprūpinimo būtiniausiais daiktais,specialiojo transporto.

 
Pagalba į namus buvo teikiama atsižvelgiant į individualius asmens interesus ir poreikius, nuolat vertinant teikiamų socialinių paslaugų veiksmingumą asmens (šeimos) galimybėms ir gebėjimams rūpintis asmeniniu gyvenimu. Gyventojams buvo teikiamos šios paslaugos namuose:


Informavimas;


Konsultavimas;


Tarpininkavimas


Atstovavimas


Bendravimas;


Maitinimo organizavimas;


Pagalba ruošiant maistą;


Pagalba buityje ir namų ruošoje;


Lydėjimas į įvairias įstaigas;


Kitos paslaugos.

                
Pagal statistinius  centro duomenis:

              
2008 m. sausio 1 d.  socialinės paslaugos buvo teikiamos 115 asmenų, iš kurių:  nesavarankiški-15;  dalinai savarankiški -100.

                      Pagalba socialinės rizikos šeimoms.  Socialinių paslaugų centre teikiama socialinė pagalba rizikos šeimoms ir jose augantiems vaikams. Darbo su šeimomis vizija – išsaugoti šeimos vientisumą, pagerinti šeimos gyvenimo kokybę, palengvinti socialinę naštą, kuri užgriuvusi šeimą įvairių krizių metu. Pagalbos šeimai tarnybos tikslas - kompleksinės pagalbos suteikimas socialinės rizikos šeimai. Šioms šeimoms buvo teikiamos socialinių įgūdžių ugdymo ir palaikymo paslaugos namuose.

                
2007 m. centre paslaugos buvo teikiamos 8 šeimoms .

          
Daugumoje šių šeimų vyrauja nedarbas, ekonominiai nepritekliai, girtavimas, vaikų nepriežiūra, apleista buitis, nemaži įsiskolinimai už komunalines  paslaugas, socialinių poreikių netenkinimas. Savo elgesiu, neturėdami darbo bei pakankamų pajamų tėvai neužtikrina vaikų socialinio išprusimo.

    
Pagalbos į namus paslaugos mokamos pagal savivaldybės tarybos patvirtintą tvarką.

         
Kukarskės  Globos namai.   Šiuose namuose teikiamos ilgalaikės socialinės globos paslaugos: informavimas, konsultavimas, tarpininkavimas, atstovavimas, gyvenimo įgūdžių ugdymas ir palaikymas, laisvalaikio organizavimas, asmeninės higienos, maitinimo, sveikatos priežiūros ir kt. 2008 m. Sausio  31 d. globos namuose gyveno 35 gyventojai. Per metus globos namuose apsigyvena 6 – 7 rajono gyventojai,tiek pat numiršta.

 
1. Socialinio darbo paslaugos:


1.1. pastoviai bendraujama su gyventojais;


1.2. sudarytos sąlygos nuolat susitikti su šeima ar artimaisiais;


1.3. gyventojai patys gali viešėti pas savo artimuosius;


1.4. konsultuojami jiems rūpimais klausimais;


1.5. stengiamasi sudominti darbo terapija (žiemą valo sniegą, padeda tvarkant aplinką ir.kt.);


1.6. mokomi ir ugdomi higieniniai įgūdžiai, savitvarka;


1.7. mokomi draugiškumo, savitarpio supratimo.


1.8. Religinės paslaugos: kunigo teikiami sakramentai.


2.Švietimo paslaugos:yra televizorius, pastoviai teikiama spauda.


3. Kultūrinės paslaugos pagal gyventojų poreikius, pomėgius, interesus.


Ilgalaikės globos paslaugas teikia Kudirkos Naumiesčio parapijos „Socialinės pagalbos centro” globos namai(40v.),Šakių šv.Jono krikštytojo parapijos globos namai(15v.)


Iš savivaldybės biudžeto Kudirkos Naumiesčio parapijos globos namuose yra išlaikomas slaugytojos etatas, taip pat skiriamos vienkartinės išmokos.Šakių parapijos globos namams iš savivaldybės biudžeto yra skiriamos vienkartinės išmokos.

  
Ilgalaikės socialinės globos paslaugos Šakių rajono gyventojams yra teikiamos Marijampolės apskrities viršininko administracijai pavaldžiuose Ilguvos, Didvyžių, Suvalkijos, Kalvarijos psichoneurologijos pensionatuose .Šiuo metu iš savivaldybės biudžeto skiriamos lėšos vienam asmeniui gyvenančiam Didvyžių pensionate išlaikyti(Pagal naują apmokėjimo tvarką). Per metus pensionatų paslaugos pradedamos teikti 2 -3 rajono gyventojams.

    
Globos paslaugų teikimo organizavimui sunkią negalią turintiems asmenims savivaldybėms, atsižvelgiant į numatomų organizuoti paslaugų skaičių, nuo 2007m.sausio 1d. skiriamos 7,2 MGL dydžio dotacijos. Taip pat nuo 2007m. sausio 1d.asmenims pageidaujantiems gauti ilgalaikės globos paslaugas ir kuriems nepakanka pajamų padengti globos kainą vertinamas turimas turtas. 

       
VĮ Šakių vaikų globos namai. VĮ Šakių vaikų globos namuose 2007 m. gyveno 25 -30  vaikų. Dauguma vaikų augo mažas pajamas gaunančių arba bedarbių, nepilnose šeimose. Namuose patyrė smurtą, matė girtaujančius ir smurtaujančius tėvus. Globos namams už kiekvieną globojamą vaiką nuo 2007 m. sausio 1 d. skiriamos 4 MGL dydžio globos išmokos  Globos namuose buvo teikiamos šios  paslaugas:

Maitinimo organizavimas.


Psichologinis konsultavimas (individualūs pokalbiai).


Sociokultūrinės paslaugos (laisvalaikio paslaugos, teikiamos siekiant išvengti socialinių problemų, mažinant socialinę atskirtį).


Socialinių įgūdžių ugdymas ir palaikymas.


Asmens higienos įgūdžių ugdymas ir palaikymas.


Medicininės paslaugos 


Pagalba ruošiant pamokas, bendradarbiavimas su mokytojais ir socialiniais pedagogais.

Individualus darbas su tėvais ir kitais šeimos nariais. Lankymasis šeimose.

Aprūpinimas mokyklinėmis prekėmis, rūbais, avalyne.

Tokias pačias paslaugas teikė ir vienintelė rajone esanti  R.Burdulienės šeimyna 

R. Burdulienės šeimynoje už kiekvieną globojamą vaiką taip pat skiriama 4 MGL dydžio globos išmoka, globėjai mokamas patvirtinto dydžio atlyginimas. Šeimyna turi juridinio asmens statusą, gali gauti paramą iš įvairių fondų ir kt. rėmėjų 

  
Vaikų dienos centrai  teikia socialinės priežiūros paslaugas nepasiturinčių ir socialinės rizikos šeimų šeimų vaikams, tai :


Lekėčių bendruomenės fondo vaikų dienos centras   

Gelgaudiškio bendruomenės““Atgaiva“vaikų dienos centras

Sudargo pagrindinės mokyklos vaikų dienos centras


Kudirkos Naumiesčio bendruomenės vaikų dienos centras


LVTGO „Gelbėkit vaikus“ Šakių padalinys.

            
Centrų finansavimas remiasi projektine veikla, kurios pagrindinis rėmėjas yra Socialinės apsaugos ir darbo ministerija. Vaikų dienos centruose teikiamos šios paslaugų grupės:


 Maitinimo organizavimas.


Psichologinis konsultavimas (individualūs pokalbiai).


Sociokultūrinės paslaugos (laisvalaikio paslaugos, teikiamos siekiant išvengti socialinių problemų, mažinant socialinę atskirtį).


Socialinių įgūdžių ugdymas ir palaikymas.


Asmens higienos įgūdžių ugdymas ir palaikymas.


Pagalba ruošiant pamokas, bendradarbiavimas su mokytojais ir socialiniais pedagogais.

Individualus darbas su tėvais ir kitais šeimos nariais. Lankymasis šeimose.
    

Sutrikusio intelekto asmenų dienos užimtumo grupė     

 
Prie VĮ Šakių vaikų globos namų teikiamos 0,5 dienos socialinės globos nemokamos paslaugos, į kurių sudėtį įeina visos paslaugos išvardintos socialinių paslaugų kataloge: tai informavimas, konsultavimas, tarpininkavimas ir kt.  Asmenims organizuojamas maitinimas, ugdomi higienos, darbiniai, bendravimo, meniniai įgūdžiai, teikiamos konsultacijos klientams ir jų šeimų nariams, skiriamas laikas bendravimui su šeima, ,  jaunuoliai įtraukiami į visuomeninę veiklą ir pan.  
          
2007 metais padalinį lankė 10 asmenų.  Padalinio lankytojai kartu su socialiniais darbuotojais dalyvavo renginiuose, patys juos  organizavo.              

Per užsiėmimus buvo gaminami suvenyrai, įvairių technikų dailės darbai.

                 
Specialaus transporto paslaugų  teikimo tikslas - sudaryti sąlygas neįgaliesiems integruotis į visuomenę; paskirtis - teikti transporto paslaugas neįgaliesiems ir kitiems asmenims, kurie dėl sunkios ligos ar sužalojimo, senatvės negalios nepajėgūs patys vairuoti automobilį arba motorinį vežimėlį ar naudotis bendruoju transportu.


Specialusis transportas naudojamas vykti į gydymo ir reabilitacijos įstaigas, ortopedijos įmones, vykti sanatoriniam - kurortiniam gydymui, į medicininės - socialinės ekspertizės  komisiją pirminiam  bei  pakartotiniam neįgalumui nustatymui,  neįgaliųjų ir jiems prilyginamų asmenų aprūpinimui kompensacine technika bei jos remontui,  buitinės  pagalbos  organizavimui, aprūpinant vaistais,  maistu,  drabužiais,  avalyne,  įvairių didesnio svorio ir gabaritų remontuotinų buitinių reikmenų pervežimui ir pan., išvykoms įvairiais asmeniniais reikalais, kultūriniams ir laisvalaikio poreikiams tenkinti.


2007 metais specialiomis transporto paslaugomis naudojosi 1070 socialiai remtinų žmonių bei neįgaliųjų.


Specialaus transporto paslaugas Šakių savivaldybėje teikė 3 organizacijos:Šakių žmonių su negalia sąjunga,Šakių neįgaliųjų draugija,Šakių socialinių paslaugų centras.


Savivaldybė iš biudžeto lėšų finansuoja šių transporto priemonių išlaikymą ir vairuotojų etatus.

     
Dideli pagalbininkai teikiant socialines paslaugas Šakių savivaldybėje yra nevyriausybinės organizacijos. Vienos  iš stipriausių nevyriausybinių organizacijų, teikiančių socialines paslaugas yra 
Šakių žmonių su negalia sąjunga bei Šakių neįgaliųjų draugija, kurios teikia ir bendrąsias  paslaugas,  aprūpinimo būtiniausiais daiktais, sociokultūrines ir kt.  paslaugas. Šių dviejų draugijų iniciatyva įsteigti Kudirkos Naumiesčio, Lukšių, Janukiškių dienos centrai, kurie tarnauja ne tik neįgaliesiems ,bet ir kitiems bendruomenės nariams. Neįgaliųjų draugija ir sąjunga taip pat intensyviai teikia ir spec. transporto paslaugas rajono gyventojams. Didžiausia nevyriausybinių organizacijų  pagalba vieni kitiems – tai psichologinės, bendravimo, užimtumo, palaikymo paslaugos. Šias paslaugas teikia rajono kurčiųjų ir neprigirdinčiųjų draugija, aklųjų ir silpnaregių sąjungos Šakių skyrius, cukriniu diabetu sergančiųjų klubas „Linelis“, žmonių su psichiniais susirgimais globos bendrijos Šakių skyrius, sutrikusio intelekto žmonių bendrija „Šakių Viltis“, pensininkų draugija „Bočiai“, pagyvenusių žmonių ir antrojo pasaulinio karo dalyvių draugija.2004m.rajone savivaldybės administracijos Socialinės paramos skyriaus iniciatyva  įkurta rajono neįgaliųjų  reikalų koordinacinė taryba, kuri renkasi spręsti  neįgaliųjų reikalus kartą į ketvirtį kartu su politikais ir atsakingais savivaldybės darbuotojais. Neįgaliųjų organizacijoms padėti vykdyti savo veiklą kasmet rajono taryboje tvirtinama Šakių rajono neįgaliųjų socialinės integracijos programa.

   
Nemaža socialinių problemų padeda spręsti Marijampolės apskrities Moterų namai – krizių centras.

 
Netiesioginę, bet labai svarbią pagalbą rajone teikia jau 7m. gyvuojantis anoniminių alkoholikų klubas „Feniksas“.         

5.1. Socialinių paslaugų infrastruktūros išsidėstymas ir socialinių paslaugų teikimo savivaldybėje (seniūnijose) pakankamumo lygis


Šakių savivaldybėje socialinių paslaugų tinklas  gana tolygus: kai kurios socialines paslaugas teikiančios įstaigos yra Šakių mieste, tačiau ne tik.   Savivaldybėje yra siekiama, kad būtų užtikrintas socialinių paslaugų prieinamumas viesiems gyventojams. Tam yra naudojamos spec. transporto paslaugos, neįgalieji iš kaimiškų teritorijų yra atvežami į darbo terapijos padalinį sutrikusio intelekto asmenims ir parvežami iš jo. Tokiu būdu yra siekiama,  kad įstaigos (ar teikiamos paslaugos) vieta nesąlygotų klientų socialinės atskirties. 

Kaimiškųjų seniūnijų gyventojams yra teikiamos paslaugos namuose. 


Iš 5  įsteigtų vaiko dienos centrų 4 yra įsteigti kaimiškose seniūnijose: Šakių– 1, po vieną Kudirkos Naumiesčio , Gelgaudiškio, Sudargo, Lekėčių seniūnijose.


Ilgalaikės socialinės globos paslaugų įstaigos išsidėsčiusios sekančiai:  Kukarskės  globos namai – Kidulių seniūnijoje; parapijos globos namai – Kudirkos Naumiestyje ir Šakiuose.


Ilgalaikės socialinės globos paslaugas vaikams teikia VĮ Šakių vaikų globos namai, kurie yra Šakių seniūnijoje, bei R.Burdulienės šeimyna , kuri yra Lekėčių seniūnijoje.



Nevyriausybinės organizacijos, teikiančios socialines paslaugas taip pat įsikūrę Šakių mieste, tačiau jų įsteigti dienos centrai Kudirkos Naumiestyje, Lukšiuose, Žvirgždaičiuose teikia paslaugas ir kaimiškųjų seniūnijų gyventojams.



Bendruomeninių paslaugų tinklas kol kas nėra plačiai išvystytas



Daugumos socialinių paslaugų įstaigų infrastruktūra yra gera, pastatai naujai statyti arba naujai rekonstruoti panaudojant nenaudojamus pastatus ir lėšas, gautas dalyvaujant  projektinėje veikloje, taip pat padedant užsienio partneriams.  Lėšomis prisideda ir Šakių savivaldybė. 


Vienintelė iš nevyriausybinių organizacijų sutrikusio intelekto asmenų bendrija „Šakių Viltis“ neturi savo patalpų.


 Sėkmingą socialinių paslaugų teikimą stabdo šios problemos: trūksta vietų psichoneurologiniuose pensionatuose; ne visa visuomeninė aplinka pritaikyta neįgaliesiems judėti; savivaldybė taip pat neturi įstaigos, kuri teiktų darbinio užimtumo paslaugas sutrikusio intelekto asmenims , nėra savarankiško gyvenimo namų, neturi reabilitacijos įstaigos socialinės rizikos asmenims, socialinio būsto trūkumas. 
            
Kitos priežastys, susijusios su žmogiškaisiais ištekliais: dideli darbo krūviai; žemas darbuotojų darbo užmokestis; darbuotojų trūkumas. 
             
Socialinės paslaugos savivaldybėje yra orientuotos į šias pagrindines specialius poreikius turinčių  asmenų grupes: 

· Neįgalius ir vienišus asmenis; 

· Be tėvų globos likusius ir globojamus vaikus;

· Socialinės rizikos šeimas ir šiose šeimose augančius vaikus.

5.2. Savivaldybės galimybių teikti socialines paslaugas ir socialinių paslaugų poreikio įvertinimas

                                                                                                                                  12 lentelė
	Eil. Nr.
	Socialinių paslaugų rūšys pagal žmonių socialines grupes

	Asmenų (šeimų) skaičius, kuriems socialinių paslaugų poreikis 

	
	
	įvertintas 
	nepatenkintas

	1
	2
	3
	4

	1.
	Ilgalaikė socialinė globa (įskaitant nevyriausybinių org.)
	15
	2

	
	
	
	

	2.
	Trumpalaikė socialinė globa 
	-
	-

	3.
	Dienos socialinė globa institucijoje 
	50
	40

	4.
	Dienos socialinė globa asmens namuose 
	-
	-

	5.
	Apgyvendinimas savarankiško gyvenimo namuose 
	-
	-

	6.
	Pagalba į namus 
	135
	20

	7.
	Socialinių įgūdžių ugdymas ir palaikymas institucijoje 
	
	

	8.
	Socialinių įgūdžių ugdymas ir palaikymas asmens (šeimos) namuose 
	20
	12

	9.
	Laikinas apnakvindinimas 
	-
	-

	10.
	Kitos socialinės priežiūros paslaugos
	
	

	11.
	Bendrosios socialinės paslaugos:

	
	

	
	Sociokultūrinės paslaugos

	
	

	
	Transporto organizavimas
	
	

	
	Asmeninės higienos ir priežiūros paslaugų
	
	

	
	Aprūpinimas būtiniausiais daiktais
	
	

	
	Maitinimo organizavimas
	
	



 Lentelė užpildoma pagal Socialinių paslaugų kataloge (Žin., 2006, Nr. 43-1570) žmonių socialinėms grupėms numatytas socialinių paslaugų rūšis. 



Kaip matyti iš 12 lentelės Šakių savivaldybėje 2007 m. nebuvo patenkintas poreikis ilgalaikei socialinei globai psichoneurologiniame pensionate, poreikis pagalbos namuose paslaugoms, dienos globos socialinėms paslaugoms bei socialinių įgūdžių ugdymui bei palaikymui.

6. Socialinių darbuotojų ir socialinių darbuotojų padėjėjų skaičius savivaldybėje


Šakių savivaldybėje pagrindinė įstaiga administruojanti socialines paslaugas yra Šakių savivaldybės administracijos Socialinės paramos skyrius. Skyriuje dirba 6 darbuotojai. Socialines paslaugas  administruoja 1 darbuotojas.


6 darbuotojai turi aukštąjį universitetinį išsilavinimą, 1 darbuotojas įgijęs magistro laipsnį. 


30,75 etatų socialinių darbuotojų dirba 14 seniūnijų. 14 etatų socialinių darbuotojų dirba su socialinės rizikos šeimomis, 16,75 etato socialinio darbo organizatorių dirba su likusiomis asmenų grupėmis ir administruoja socialines paslaugas bei socialines išmokas. 


7. Ankstesnių metų socialinių paslaugų plano įgyvendinimo rezultatų trumpa apžvalga


2007 m. Šakių savivaldybės socialinių paslaugų planas nebuvo rengtas, nes teisės aktai reglamentuojantys socialinių paslaugų planavimą  buvo priimti  2006 m. pabaigoje ir  2007 m. 

III. UŽDAVINIAI IR PRIEMONIŲ PLANAS

8. Prioritetinių paslaugų rūšys:


      Dienos globos paslaugų teikimas institucijoje sutrikusio intelekto asmenims;


Dienos socialinės globos paslaugų  teikimas asmens namuose;

Socialinių įgūdžių ugdymo ir palaikymo paslaugų teikimas;


Socialinės priežiūros paslaugų teikimas namuose; 

  
 Neįgaliųjų socialinės integracijos užtikrinimas, įgyvendinant neįgaliųjų socialinės integracijos programą.

  Prioritetinės žmonių socialinės grupės: 

· socialinės rizikos šeimos;
· socialinės rizikos vaikai;
· neįgalūs asmenys su sunkia negalia;
· sutrikusio intelekto asmenys
· be tėvų globos likę ir globojami vaikai.
               9. Priemonių planas 



                                                                                                                                      14 lentelė

	1 tikslas

Socialinės infrastruktūros plėtra 


	Uždaviniai
	Priemonės
	Lėšos, Lt,

finansavimo šaltiniai
	Atsakingi vykdytojai
	Laukiamas rezultatas 

	1
	2
	3
	4
	5

	1.1. Išplėsti socialines paslaugas teikiančių institucijų tinklą 


	1.1.1. Didinti vaikų dienos centrų skaičių seniūnijose


	Savivaldybės biudžetas – patalpų nuoma; Vaiko dienos centrų programa

 
	Bendruomenės, seniūnai, Socialinės  paramos skyrius,

VTAS 


	Vaikai dienos centruose bus pamaitinti, mokomi ir ugdomi, užsiims įdomia, patinkančia veikla, vaikų tėvai efektyviau spręs savo problemas, gaus reikalingą informaciją, pagalbą. Pagerės paslaugos teikimo sąlygos institucijose, bus jaukesnė ir komfortiškesnė aplinka.

	
	1.1.2.Įsteigti dienos užimtumo centrą sutrikusio intelekto asmenims Gelgaudiškio spec. mokyklos teritorijoje
	Savivaldybės biudžetas – 120 t.lt.

  Mokestis už paslaugas.
	Savivaldybės administracija, bendrija

„Šakių Viltis“, Gelgaudiškio 

spec. mokykla
	Sutrikusio intelekto asmenims dienos centre bus teikiamos darbinio, užimtumo, bendravimo, maitinimo,  sociokultūrinės paslaugos.

	2 tikslas

Nestacionarių socialinių paslaugų plėtra

	Uždaviniai
	Priemonės
	Lėšos, Lt,

finansavimo šaltiniai
	Atsakingi vykdytojai
	Laukiamas rezulta

tas 

	2.1. Išplėsti pagalbos namuose paslaugų teikimą
	2.1.1.Įsteigti 2 naujus socialinio darbuotojo padėjėjo etatus
	24 tūkst. Lt- Šakių socialinių paslaugų centro lėšos
	 Savivaldybės taryba, administracija,

biudžetinė įstaiga Šakių socialinių paslaugų centras
	Paslaugos namuose papildomai bus suteiktos 20 asmenų

	2.2. pradėti teikti dienos socialinės globos paslaugas namuose sunkios negalios neįgaliesiems
	2.2.1.Įsteigti 5 etatus socialinio darbuotojo padėjėjo  
	60 tūkst. Lt – valstybės  biudžetas
	Savivaldybės administracija, biudžetinė įstaiga Šakių socialinių paslaugų centras
	Dienos socialinės globos namuose paslaugos bus teikiamos  sunkią negalią turintiems asmenims.

	3 tikslas

Užtikrinti kokybiškas, subalansuotas, socialiai teisingas ir ekonomiškai efektyvias socialines paslagas atsižvelgiant į gyventojų poreikius

	Uždaviniai
	Priemonės
	Lėšos, Lt,

finansavimo šaltiniai
	Atsakingi vykdytojai
	Laukiamas 

rezultatas 

	3.1. Suteikti pagal poreikį ilgalaikės socialinės globos paslaugas vaikams


	3.1.1. Finansuoti ilgalaikės socialinės globos paslaugų teikimą vaikams VšĮ Šakių vaikų globos namuose

3.1.2. Finansuoti ilgalaikės ir trumpalaikės  socialinės globos paslaugas vaikams R.Burdulienės šeimynoje Lekėčiuose.


	300,0 tūkst. Lt iš savivaldybės biudžeto, 187,2 tūkst. Lt iš valstybės biudžeto, 

15,2 tūkst. Lt –savivaldybės biudžetas;

37,4 tūkst. Lt valstybės biudžetas


	Šakių savivaldybės administracija, Socialinės paramos skyrius

Šakių savivaldybės administracija, Socialinės paramos skyrius


	Paslaugos bus suteiktos 30 globojamų vaikų

Kiekvieną mėnesį paslaugos vidutiniškai bus teikiamos 6 vaikų



	3.2. Suteikti pagal poreikį ilgalaikės socialinės globos  paslaugas suaugusiems seniems ir neįgaliems asmenims


	3.2.1. Finansuoti ilgalaikės socialinės globos paslaugų teikimą 

Kukarskės globos namuose

3.2.2.skirti vienkartinę paramą Kudirkos Naumiesčio parapijos globos namams

3.2.3. Skirti vienkartinę paramą Šakių parapijos globos namams.

3.2.4.Apmokėti ilgalaikės globos paslaugas asmenims nukreiptiems į psichoneurologijos 

pensionatus


	387,0 tūkst. Lt – savivaldybės biudžetas;

157,0 tūkst.lt

- valstybės biudžetas

 15 tūkst. Lt. -  savivaldybės biudžetas

5  tūkst. Lt – savivaldybės biudžetas

30 tūkst.Lt – savivaldybės 

biudžetas
	Šakių  savivaldybės administracija, Socialinės paramos skyrius

Šakių  savivaldybės administracija, 

Šakių 

savivaldybės administracija,  

Šakių savivaldybės 

administracija,

Socialinės paramos skyrius


	Paslaugos bus suteiktos  35

savivaldybės gyventojams

Paslaugos teikiamos 

 parapijos sprendimu

Kiekvieną mėnesį paslaugos vidutiniškai bus suteiktos 10 asmenų

Kiekvieną mėnesį paslaugos bus suteiktos vidutiniškai

2 asmenims



	
	3.2.5. Teikti dienos socialinės globos paslaugas asmenims, turintiems intelekto sutrikimų, 
	 
	Socialinės paramos skyrius

VĮ Šakių vaikų globos namai

Gelgaudiškio specialioji mokykla
	Paslaugos kiekvieną mėnesį bus teikiamos 10 asmenų

	
	3.2.6.Teikti dienos

globos paslaugas vaikams turintiems 

negalią
	 200  tūkst. Lt- savivaldybės biudžeto lėšos
	Savivaldybės administracija,

Švietimo ir sporto skyrius

Darželis „Berželis“
	Paslaugos kiekvieną mėnesį vidutiniškai

bus teikiamos 12 neįgalių vaikų

	3.3.Teikti pagal poreikį  socialinės priežiūros paslaugas namuose
	3.3.1.Teikti pagalbos namuose paslaugas seniems, vienišiems,

neįgaliems asmenims
	 393,0  tūkst.lt – savivaldybės biudžeto lėšos
	Savivaldybės administracija,

Socialinės paramos skyrius,

 Šakių socialinių paslaugų centras
	Paslaugos kiekvieną mėnesį bus teikiamos 

115 rajono vienišų,

neįgalių asmenų.

	
	3.3.2.Teikti socialinių įgūdžių ugdymo ir palaikymo

paslaugas socialinės rizikos šeimoms, kuriose auga vaikai 
	Tas pats
	Savivaldybės administracija,

Socialinės paramos skyrius,

 Šakių socialinių paslaugų centras

Seniūnijos
	Paslaugos kiekvieną mėnesį bus teikiamos

15 rizikos šeimų 

	

	4 tikslas 

Socialinių paslaugų kokybės gerinimas

	Uždaviniai
	Priemonės
	Lėšos, Lt,

finansavimo šaltiniai


	Atsakingi vykdytojai
	Laukiamas rezultatas 

	4.1. Užtikrinti geresnį socialinių paslaugų administravimą ir kontrolę
	4.1.1. Sukurti kokybiškesnį paslaugų administravimo ir kontrolės mechanizmą.

	
	Šakių savivaldybės 
Administracija

Socialinės paramos skyrius

Seniūnijos 

Šakių socialinių paslaugų centras
	Pagerės paslaugų administravimas



	4.2. Sudaryti sąlygas darbuotojų kvalifikacijai kelti
	4.2.1. Siųsti darbuotojus į mokymus, seminarus, konferencijas paslaugų klausimais
	2 tūkst. Lt- savivaldybės biudžeto lėšos 
	Socialinės paramos skyrius,
Seniūnijos
	Pagerės teikiamų paslaugų kokybė

	4.3. Didinti neįgaliųjų savarankiškumą
	4.3.1. Pritaikyti aplinką ir gyvenamąjį būstą neįgaliesiems 
	20 tūkst. Lt

savivaldybės biudžetas;

80 tūkst.Lt.-

valstybės biudžetas
	Socialinės paramos skyrius, Ūkio skyrius

	Būstas bus pritaikytas 5  neįgaliesiems 

	5 tikslas

Teikiant socialines paslaugas plėtoti bendradarbiavimą su NVO
	

	Uždaviniai
	Priemonės
	Lėšos, Lt,

finansavimo šaltiniai


	Atsakingi vykdytojai
	Laukiamas rezultatas 

	5.1. Remti NVO socialines programas
	5.1.1. Remti NVO programas teikiamas paramai iš savivaldybės gauti
	150 tūkst.Lt – savivaldybės biudžeto lėšos
	NVO, savivaldybės administracija,

, Socialinės paramos skyrius

	Bus teikiamos sociali

nės paslaugos NVO nariams




Analizuojant paslaugų planą, išryškėja tendencija pagrindinį lėšų poreikį tenkinti iš savivaldybės biudžeto lėšų. Dalis lėšų, skirtų socialinės globos paslaugoms finansuoti asmenims su sunkia negalia bus skirta iš valstybės biudžeto kaip tikslinė dotacija savivaldybės biudžetui. Planuojama, kad ši suma bus 555,3..tūkst. Lt.


10. Regioninių socialinių paslaugų poreikis 2008 m. 



Šis poreikis pagrįstas esamos situacijos analizė : 2007 metų pabaigoje liko nepatenkinti 2 neįgaliųjų prašymai apsigyventi psichoneurologiniame pensionate.


                                                                                                                                    15 lentelė

	Eil. Nr.
	Socialinių paslaugų rūšys pagal  žmonių socialines grupes
	Socialinės globos įstaiga
	Mastas

(vietų sk.)

	1
	2
	3
	4

	1.
	Ilgalaikė socialinė globa
	Marijampolės apskrities viršininko pavaldumo įstaigos (pensionatai)
	2

	2.
	Trumpalaikė socialinė globa
	Marijampolės apskrities viršininko pavaldumo įstaigos (pensionatai)
	1


IV. FINANSAVIMO PLANAS


11. Socialinių paslaugų finansavimo šaltiniai


                                                                                                                      16 lentelė

	Eil. Nr.
	Socialinių paslaugų finansavimo šaltiniai
	Pagal faktines išlaidas, tūkst. Lt
	Pagal planines išlaidas,

tūkst. Lt

	
	
	2007m.
	2008m.
	2009m.



	1
	2
	3
	4
	5

	1.
	Savivaldybės biudžeto išlaidos socialinėms paslaugoms, tūkst. Lt 
	1128,0
	1546,2
	2000,0

	1.1.
	     palyginti su bendru savivaldybės biudžetu, proc.
	1,7
	1,9
	2,2

	2.
	LR valstybės biudžeto specialiosios tikslinės dotacijos, tūkst. Lt
	1592,2
	2104,8
	2422,0

	
	iš jų:
	
	
	

	2.1.
	     socialinės rizikos šeimų socialinei priežiūrai organizuoti
	      202,5 
	306,5
	340,0

	2.2.
	     asmenų su sunkia negalia socialinei globai organizuoti
	      143,4
	    555,3
	600,0

	2.3.
	     vaikų globos (rūpybos) išmokoms
	1246,3
	1243,0
	1482,0

	3.
	ES struktūrinių fondų lėšos, tūkst. Lt
	-
	-
	-

	4.
	Asmenų mokėjimai už socialines paslaugas, tūkst. Lt
	142,9
	168,0
	180,0

	5.
	Kitos lėšos, tūkst. Lt
	
	
	

	
	Iš viso, tūkst. Lt
	2863,1
	3819,0
	4602,0



12. Socialinių paslaugų finansavimo šaltinių įvertinimas 



Iš 16 lentelės duomenų matyti, kad lėšų poreikis socialinėms paslaugoms nuolat didėja ir didės, nes reiks finansuoti ne tik jau apgyvendintus asmenis globos namuose, tačiau reiks kompensuoti paslaugų teikimo lėšas ir naujai apgyvendintiems asmenims bei naujų paslaugų teikimui. 



Pagrindinis socialinių paslaugų teikimo Šakių savivaldybėje  finansavimo šaltinis – savivaldybės biudžeto lėšos. Nuo 2007 m. pradėtos  skirti valstybės biudžeto tikslinės dotacijos savivaldybės biudžetui paslaugoms teikti asmenims su sunkia negalia  ir socialinės rizikos šeimų priežiūrai organizuoti. Nevyriausybinės organizacijos savo veiklą vykdo, naudodamos ir kitus finansavimo šaltinius –organizacijų narių mokestį, savanorių darbą ir pan.

13. Socialinių paslaugų finansavimo iš savivaldybės biudžeto būdai


                                                                                                                    17 lentelė

	Eil. Nr.
	Finansavimo būdai
	Lėšos 

(tūkst. Lt arba proc.)

	
	
	praėję metai 
	einamieji metai 

	1.
	Socialinių paslaugų pirkimas
	-
	-

	2.
	Tiesioginis socialinių paslaugų įstaigų finansavimas
	995,5
	1232,2

	
	iš jo:
	
	

	2.1.
	     savivaldybės pavaldumo įstaigoms
	985,5
	1202,2

	2.2.
	     apskričių viršininkų įstaigoms (regioninių socialinių paslaugų įstaigoms) pagal lėšų kompensavimo sutartis  
	      10,0
	   30,0

	2.3.
	     nevyriausybinių organizacijų įstaigoms pagal lėšų kompensavimo sutartis 
	       -
	-

	3.
	Savivaldybės biudžeto lėšos, skirtos nevyriausybinėms organizacijoms
	102,5
	99,0

	4.
	Finansavimas vykdant socialinių paslaugų programas
	30,0
	215,0

	
	Iš viso
	1128,0
	1546,2


   14. Lėšos, reikalingos žmogiškųjų išteklių plėtrai 



Siekiant užtikrinti kokybiškas socialines paslaugas būtina ne tik didinti žmogiškuosius išteklius, bet taip pat skirti lėšų jų kvalifikacijai kelti bei darbo užmokesčiui didinti. Pagal pateiktus Šakių socialinių paslaugų centro, seniūnijų kt įstaigų  duomenis reikia lėšų socialinių darbuotojų ir socialinių darbuotojų padėjėjų darbo užmokesčiui didinti, kvalifikacijai kelti naujiems etatams steigti.



Įsigaliojus naujiems teisės aktams, reglamentuojantiems socialines paslaugas, Socialinės paramos skyriui prisidėjo daug naujų funkcijų:

· mokėjimo už paslaugas dydžio nustatymas;

· gyventojų finansinių galimybių mokėti už socialines paslaugas vertinimas;

· bendrųjų ir socialinės priežiūros paslaugų kontrolė ir kt. 



Tačiau šioms funkcijoms atlikti nebuvo skirtas nei vienas etatas. Teko funkcijas perskirstyti tarp jau dirbančių darbuotojų skyriuje. Tačiau šių darbuotojų tikrai nepakanka norint užtikrinti kokybišką socialinių paslaugų administravimą, būtina  nauji etatai.  

Lėšos, reikalingos žmogiškųjų išteklių plėtrai

                                                                                                                                                    18 lentelė

	Eil. Nr.
	Įstaiga
	Pareigybės pavadinimas
	Etatų skaičius
	Reikalingos lėšos, tūkst. Lt

	1.
	Socialinės paramos skyrius
	Vyriausiasis specialistas
	1
	30,0

	2.
	Socialinės paramos skyrius
	Raštvedybos specialistas
	1
	18,0

	2.
	Šakių socialinių paslaugų centras :

-paslaugoms namuose teikti;

-dienos socialinės globos paslaugoms namuose teikti;
	Socialinio darbuotojo padėjėjas

Socialinio darbuotojo padėjėjas
	2

5 
	24, 0

60,0 (80 proc. valstybės dotacija)



15. Savivaldybės finansinių galimybių palyginimas su numatytų priemonių finansavimu



Siekiant išlaikyti Šakių savivaldybės organizuojamų socialinių paslaugų teikimo kokybę ir kiekybę, būtina didinti šiai sričiai skiriamą finansavimą. 



2008 m. savivaldybės biudžete numatyta finansavimas dienos centrui sutrikusio intelekto asmenims, socialinės globos teikimui skirta lėšų iš valstybės tikslinių dotacijų. 


 Savivaldybės organizuojamų socialinių paslaugų įvertinimas



Šiuo metu gana sunku įvertinti teikiamas socialines paslaugas. Norint įvertinti šių paslaugų teikimą, būtina sukurti paslaugų kokybės kontrolės mehanizmą.


                       V. PLĖTROS VIZIJA IR PROGNOZĖ



16. Socialinių paslaugų plėtros vizija



Socialinių paslaugų teikimas bus užtikrintas visiems Šakių savivaldybės gyventojams, atsižvelgiant į jų poreikius socialinėms paslaugoms,  siekiant sudaryti sąlygas gyventojams išsaugoti žmogiškąjį orumą ir kuo ilgiau juos išlaikyti savo namuose.

            

Kiekvienoje seniūnijoje turėtų būti įsteigti dienos centrai rizikos šeimų vaikams.

            

Planuojama sukurti savitarpio paramos tinklą šeimoms auginančioms neįgalius vaikus.

 

Bendradarbiaujant su nevyriausybinėmis organizacijomis planuojama paslaugos motinoms su vaikais nukentėjusiems nuo smurto, laikino atokvėpio namai šeimoms prižiūrinčioms neįgalius asmenis, pilnamečiams našlaičiams neturintiems nuosavo būsto; prekybos moterimis ir prostitucijos aukoms. 



17. Prognozuojamos socialinės paslaugos:



Prognozinių  socialinių paslaugų numatytų 2008 – 2010 m. rajono strateginiame plane yra keletas rūšių. Savarankiško gyvenimo namai asmenims turintiems dalinę protinę negalią; planuojama teikti paslaugas nuo 2009 m.



Menų terapijos centras, skirtas rizikos grupių asmenims, vaikų iš socialinės rizikos šeimų ir kt. socialinės atskirties  grupių asmenų  socializacijai didinti bei socialinių problemų prevencijai užtikrinti. Centrą numatoma įsteigti 2009 – 2010 m. pasinaudojus ES teikiama parama.



Nakvynės namai – socialinės rizikos  ir turintiems priklausomybę nuo svaiginančių medžiagų asmenims. Planuojama steigti bendradarbiaujant su nevyriausybinėmis organizacijomis 2009 – 2010 m.  

18. Savivaldybės biudžeto augimo perspektyva ir numatomas pokytis



Numatomos savivaldybės biudžeto augimo perspektyvos – 2008 m. – 83 mln.lt; 2009 m. – 90 mln. Lt; 2010 m.- 97 mln. Lt, Išlaidų skiriamų socialinėms paslaugoms dalis - 2008 m. – 1546,2 t. Lt; 2009 – 2 000,0 t. Lt; 2010 – 2300,0 t. Lt.



19. Išteklių prognozė ateinantiems 3 metams



Socialinių paslaugų teikimui Šakių savivaldybės gyventojams  reikalingų lėšų poreikis per 3 ateinančius metus turėtų didėti, kadangi reikės kompensuoti socialinių paslaugų teikimo lėšas ne tik jau apgyvendintiems asmenims globos namuose, tačiau reiks kompensuoti socialinių paslaugų teikimą ir naujai apgyvendintiems asmenims. Taip pat atsiranda poreikis plėsti kai kurias paslaugas ir poreikis naujoms paslaugoms. Lėšos ir toliau turėtų būti skirstomos atsižvelgiant į kasmet bei ilgalaikiuose planuose patvirtinamus prioritetus. 


    
20. Siūlomos plėsti regioninės socialinės paslaugos, jų rūšys ir prognozuojamas mastas

                                                                                                                                                  19 lentelė
	Socialinių paslaugų rūšys (nurodomos pagal žmonių socialines grupes)
	Mastas (vietų skaičius)

	Nakvynės namai – socialinės rizikos asmenims turintiems priklausomybių nuo svaigiųjų medžiagų
	4 vietos kasmet


VI. PLANO ĮGYVENDINIMO PRIEŽIŪRA

21. Socialinių paslaugų plano įgyvendinimo priežiūros vykdytojai



Šakių savivaldybės socialinių paslaugų plano įgyvendinimą prižiūrės Šakių savivaldybės administracijos Socialinės paramos skyrius, socialinių paslaugų plano stebėseną vykdys Šakių savivaldybės administracijos Socialinės paramos skyrius, socialinių įstaigų vadovai.

22. Socialinių paslaugų plano įgyvendinimo priežiūros etapai ir įvertinimo rezultatai



Socialinių paslaugų planas bus vertinamas vieną kartą per metus.  Plano vertinimo rezultatai bus aptariami Šakių savivaldybės administracijoje ir su socialines paslaugas teikiančių įstaigų vadovais.  Vertinimo metu bus aptariamos iškilusios kliūtys numatytoms plane priemonėms įgyvendinti, ieškoma būdų šioms kliūtims pašalinti. 



Socialinės paramos skyrius rengia Socialinių paslaugų plano priežiūros ataskaitą. 

23. Pasiektų rezultatų, tikslų ir uždavinių analizė, numatytų vykdyti priemonių efektyvumas

                 
Socialinių paslaugų planas bus peržiūrimas vieną kartą per  metus, spalio mėnesį. . Bus vertinamas priemonių tikslingumas, žiūrima, ar pasiekti laukiami rezultatai, ar įgyvendintos visos numatytos priemonės. Planas gali būti koreguojamas atsižvelgiant  į kintančias aplinkybes ir veiksnius, turinčius ar galinčius turėti įtakos socialinių paslaugų plano įgyvendinimui bei tikslų pasiekimui.  Bus vertinama teikiamų paslaugų kokybė bei vykdoma socialinės priežiūros paslaugų kontrolė. Visos paslaugos bus registruojamos SPIS sistemoje.



Ar efektyviai vykdomos plane numatytos priemonės, bus sprendžiama pagal Socialinės apsaugos ir darbo ministro patvirtintus socialinių paslaugų efektyvumo vertinimo kriterijus. Taip pat bus atsižvelgta į šiuos kriterijus:



1. Savivaldybės biudžeto išlaidos socialinėms paslaugoms, tenkančios 1000 savivaldybės gyventojų;



2. Socialinių paslaugų poreikio patenkinimo procentas;




3. Socialinių darbuotojų ir socialinių darbuotojų padėjėjų skaičius savivaldybėje, tenkantis 1000 savivaldybės gyventojų. 

